ร้านก๋วยเตี๋ยวไก่รสเด็ดย่าน เลียบด่วนเอกมัย-รามอินทรา ร้านนี้มีชื่อว่า “ก๋วยเตี๋ยวไก่ตุ๋น มอนติคาโร” ค่ะ  ซึ่งร้านนี้ตั้งอยู่ตรงด้านหน้าของ Monte Carlo (มอนติคาโร) เลยค่ะ หากขับรถมาหมดกังวลเรื่องที่จอดรถเลย มีที่จอดเยอะสบายใจหายห่วงค่ะ  ส่วนบรรยากาศร้านนี้ดูแบบเปิดโล่ง ดูใหญ่ ไม่อึดอัด แถมมีที่นั่งบริการลูกค้าค่อนข้างเยอะดีด้วยค่ะ สำหรับเมนูร้านนี้มีเมนูให้เลือกค่อนข้างหลากหลายเลยนะ อาทิเช่น ก๋วยเตี๋ยวไก่ตุ๋น ต้มซุปเปอร์ ก๋วยเตี๋ยวลูกชิ้นน้ำใส ก๋วยจั๊บญวน ข้าวมันไก่ ข้าวมันไก่ทอด เลือกกันแทบไม่ถูกเลยทีเดียว แต่วันนี้วรัญขอจัดเป็น “บะหมี่น่องไก่ เลือด” ชามละ 50 บาทค่ะ รสชาติน้ำซุปเค้ากลมกล่อมดีเลย ปรุงเพิ่มนิดหน่อยอร่อยโดนใจเราเลยอะ ส่วนน่องไก่ต้มมาแบบกำลังทาน เนื้อนุ่มๆ โดนเลยเช่นกันค่ะ และที่ชอบอีกอย่างของร้านนี้คือ เค้าเปิดร้านตั้งแต่ 9 โมงเช้าจนถึง ตี 5 กันไปเลยนะเอาใจสาวกคนนอนดึกอีกตะหากนะเนี่ย หากใครผ่านมาแวะมาลิ้มลองกันได้จ้า